
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 132 


ΝΟΜΟΣ ΥΓΤΑΡΙΘ. 3470 

Εθνικό Συμβούλιο Εξαγωγών, φορολογικές ρυθμίσεις 
και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΘΝΙΚΟ ΣΥΜΒΟΥΛΙΟ ΕΞΑΓΩΓΩΝ 
Αρθρο 1 

Σύσταση Εθνικού Συμβουλίου Εξαγωγών 

1. Συνιστάται στο Υπουργείο Οικονομίας και Οικο¬ 
νομικών Εθνικό Συμβούλιο Εξαγωγών (το Συμβούλιο). 
Το Συμβούλιο αποτελεί συμβουλευτικό όργανο του 
Υπουργείου Οικονομίας και Οικονομικών για θέματα 
που σχετίζονται με την πολιτική της εξωστρέφειας και 
των εξαγωγικών επιδόσεων της οικονομίας. 

Αρμοδιότητες του Συμβουλίου αποτελούν: 

α) Η υποβολή προτάσεων για τη λήψη μέτρων όσον 
αφορά ιδίως: 

- στη βελτίωση της πολιτικής εξαγωγικού εμπορίου 
προϊόντων και υπηρεσιών, 

- στη βελτίωση της πολιτικής εξαγωγικών πιστώσε¬ 
ων, 

- στην άρση των αντικινήτρων στις εξαγωγές, 

- στο σχεδίασμά πιλοτικών προγραμμάτων σχετικών 
με τα ανωτέρω θέματα. 

β) Η υποβολή προτάσεων εθνικής στρατηγικής για 
την προώθηση των εξαγωγών ελληνικών προϊόντων και 
υπηρεσιών με βάση και τους κανόνες της Ευρωπαϊκής 
Ένωσης. 

Αρθρο 2 

Συγκρότηση του Συμβουλίου 

1. Το Συμβούλιο αποτελείται από: 

- τον Υπουργό Οικονομίας και Οικονομικών ως Πρό¬ 
εδρο, 

- τον Υφυπουργό Εξωτερικών τον αρμόδιο για θέματα 
Αναπτυξιακής Συνεργασίας και Διεθνών Οικονομικών 
Σχέσεων, 

- τον Γ ενικό Γ ραμματέα του Υπουργείου Οικονομίας 
και Οικονομικών, 


28 Ιουνίου 2006 

- τον Γενικό Γραμματέα Φορολογικών και Τελωνει¬ 
ακών θεμάτων του Υπουργείου Οικονομίας και Οικο¬ 
νομικών, 

- τον Γενικό Γραμματέα Διεθνών Οικονομικών Σχέ¬ 
σεων και Αναπτυξιακής Συνεργασίας του Υπουργείου 
Εξωτερικών, 

- τον Γ ενικό Γ ραμματέα Βιομηχανίας του Υπουργείου 
Ανάπτυξης, 

- τον Γενικό Γραμματέα Εμπορίου του Υπουργείου 
Ανάπτυξης, 

- τον Γενικό Γραμματέα του Υπουργείου Αγροτικής 
Ανάπτυξης και Τροφίμων, 

- τον Γ ενικό Γ ραμματέα Αγροτικής Πολιτικής και Δι¬ 
εθνών Σχέσεων του Υπουργείου Αγροτικής Ανάπτυξης 
και Τροφίμων, 

- τον Γ ενικό Γ ραμματέα του Υπουργείου Τουριστικής 
Ανάπτυξης, 

- τον Γ ενικό Γ ραμματέα Μεταφορών του Υπουργείου 
Μεταφορών και Επικοινωνιών, 

- τον Γενικό Γραμματέα του Υπουργείου Εμπορικής 
Ναυτιλίας, 

- τον Προϊστάμενο του Οικονομικού Γραφείου του 
Πρωθυπουργού, 

- τον Γ ενικό Διευθυντή Διεθνούς Οικονομικής Πολιτι¬ 
κής του Υπουργείου Οικονομίας και Οικονομικών, 

- τον Γενικό Διευθυντή Τελωνείων του Υπουργείου 
Οικονομίας και Οικονομικών, 

- τον Γενικό Διευθυντή της Β' Γενικής Διεύθυνσης 
Οικονομικών Σχέσεων του Υπουργείου Εξωτερικών. 

Επίσης, στο Συμβούλιο μετέχουν οι νόμιμοι εκπρόσω¬ 
ποι των παρακάτω φορέων: 

- Ελληνικός Οργανισμός Εξωτερικού Εμπορίου 
(Ο.Π.Ε.) 

- Ελληνικό Κέντρο Επενδύσεων (ΕΛ.Κ.Ε.) 

- Οργανισμός Ασφάλισης Εξαγωγικών Πιστώσεων 
(Ο.Α.Ε.Π.) 

- Ελληνικές Εκθέσεις - ΗΕΕΕΧΡΟ Α.Ε. 

- Ελληνικός Οργανισμός Τουρισμού (Ε.Ο.Τ.) 

- Γενική Συνομοσπονδία Εργατών Ελλάδος (Γ.Σ.Ε.Ε.) 

- Σύνδεσμος Ελληνικών Βιομηχανιών (Σ.Ε.Β.) 

- Πανελλήνια Συνομοσπονδία Ενώσεων Γεωργικών 
Συνεταιρισμών (ΠΑ.Σ.Ε.ΓΕ.Σ.) 

-Ένωση Ελληνικών Τραπεζών 

- Σύνδεσμος Βιομηχανιών Βορείου Ελλάδος (Σ.Β.Β.Ε.) 

- Κεντρική Ένωση Επιμελητηρίων 

- Εμπορικό και Βιομηχανικό Επιμελητήριο Αθηνών 
(Ε.ΒΈ.Α.) 

- Εμπορικό και Βιομηχανικό Επιμελητήριο Θεσσαλο¬ 
νίκης (Ε.Β.Ε.Θ.) 

- Πανελλήνιος Σύνδεσμος Εξαγωγέων (Π.Σ.Ε.) 

- Σύνδεσμος Εξαγωγέων Βορείου Ελλάδος (Σ.Ε.Β.Ε.) 

- Ομοσπονδία Φορτηγών Αυτοκινήτων Ελλάδος 
(Ο.Φ.Α.Ε.) 

- Σύνδεσμος Ελληνικών Επιχειρήσεων Εξαγωγής, Δια¬ 
κίνησης Φρούτων, Λαχανικών και Χυμών (ΙΝΘΟΡΒυΐΤ) 

- Εθνική Συνομοσπονδία Ελληνικού Εμπορίου 

(Ε.Σ.Ε.Ε.). 

2. Στις συνεδριάσεις του Εθνικού Συμβουλίου Εξα¬ 
γωγών μπορούν να μετέχουν, χωρίς δικαίωμα ψήφου, 
ύστερα από σχετική πρόσκληση του Υπουργού Οικο¬ 
νομίας και Οικονομικών, Γενικοί ή Ειδικοί Γραμματείς 
Υπουργείων, καθώς και εκπρόσωποι φορέων που δεν 
μετέχουν στο Συμβούλιο. 

3. Με απόφαση του Υπουργού Οικονομίας και Οικο¬ 
νομικών δύναται να τροποποιείται η συγκρότηση του 
Συμβουλίου τόσο ως προς τον αριθμό όσο και τις ιδι¬ 
ότητες των μελών. 

4. Για τη συμμετοχή των μελών στο Συμβούλιο δεν 
καταβάλλεται αποζημίωση. 

Αρθρο 3 

Λειτουργία του Συμβουλίου 

1. Το Συμβούλιο συνεδριάζει τακτικώς τρεις φορές ετη- 
σίως και εκτάκτως μετά από πρόσκληση του Υπουργού 
Οικονομίας και Οικονομικών. 

2. Ο Πρόεδρος συγκαλεί το Συμβούλιο και ορίζει τα 
θέματα της ημερήσιας διάταξης και τον τόπο της συ¬ 
νεδρίασης. 

3. Την υποστήριξη της εν γένει λειτουργίας του Συμ¬ 
βουλίου Εξαγωγών έχει το Τμήμα Εθνικού Συμβουλίου 
Εξαγωγών της Διεύθυνσης Συντονισμού Εξαγωγικής 
Πολιτικής της Γ ενικής Διεύθυνσης Διεθνούς Οικονομικής 
Πολιτικής του Υπουργείου Οικονομίας και Οικονομικών, 
σύμφωνα με τις διατάξεις του Οργανισμού του Υπουρ¬ 
γείου Οικονομίας και Οικονομικών, όπως αυτές ισχύουν 
κάθε φορά. 

4. Με απόφαση του Υπουργού Οικονομίας και Οικονο¬ 
μικών δύνανται να ρυθμίζονται και άλλα θέματα σχετικά 
με την οργάνωση και τη λειτουργία του Συμβουλίου, τα 
οποία δεν ρυθμίζονται από τις διατάξεις του παρόντος 
νόμου. 

Αρθρο 4 

Διαρκής Εκτελεστική Επιτροπή 

1. Γ ια την πραγματοποίηση του έργου του, το Συμ¬ 
βούλιο συνεπικουρείται από τη Διαρκή Εκτελεστική 
Επιτροπή (η Επιτροπή). 

2. Έργο της Επιτροπής είναι η αντιμετώπιση θεμάτων 
που σχετίζονται με τις αρμοδιότητες του Συμβουλίου 
και τα οποία χρήζουν άμεσης επίλυσης. 

3. Στην Επιτροπή συμμετέχουν ως μέλη οι κατά πε¬ 
ρίπτωση αρμόδιοι Γενικοί Διευθυντές των Υπουργείων 
που μετέχουν στο Συμβούλιο. Πρόεδρος ορίζεται ο Γε¬ 
νικός Διευθυντής Διεθνούς Οικονομικής Πολιτικής του 
Υπουργείου Οικονομίας και Οικονομικών. 

Η Επιτροπή συγκαλείται με πρόσκληση του Προέδρου 
της. 

Για τη συμμετοχή στις συνεδριάσεις της Διαρκούς 
Εκτελεστικής Επιτροπής δεν καταβάλλεται αποζημί¬ 
ωση. 


4. Με απόφαση του Υπουργού Οικονομίας και Οικο¬ 
νομικών δύνανται να ρυθμίζονται και άλλα θέματα που 
σχετίζονται με την οργάνωση και τη λειτουργία της 
Επιτροπής. 

Άρθρο 5 

Ομάδες Εργασίας και Εμπειρογνώμονες 

Με απόφαση του Υπουργού Οικονομίας και Οικονο¬ 
μικών δύνανται να συνιστώνται Ομάδες Εργασίας ή 
να καλούνται Εμπειρογνώμονες, για τη συνδρομή του 
έργου του Συμβουλίου ή /και της Επιτροπής, καθώς 
και για τη μελέτη ειδικών θεμάτων που εμπίπτουν στις 
αρμοδιότητες του Συμβουλίου. 

Με την απόφαση αυτή ρυθμίζονται και θέματα τυχόν 
αποζημίωσης των συμμετεχόντων στις Ομάδες Εργα¬ 
σίας και των Εμπειρογνωμόνων. 

ΚΕΦΑΛΑΙΟ Β' 

ΦΟΡΟΛΟΓΙΚΕΣ ΡΥΘΜΙΣΕΙΣ 

Άρθρο 6 

Στην παράγραφο 3 του άρθρου 85 του ν.2238/1994 
(ΦΕΚ 151 Α') προστίθεται το ακόλουθο εδάφιο: 

«Επιτρέπεται να γίνεται από τη Γενική Γραμματεία 
Πληροφοριακών Συστημάτων του Υπουργείου Οικονομί¬ 
ας και Οικονομικών η προεκτύπωση στις ετήσιες δηλώ¬ 
σεις φορολογίας εισοδήματος φυσικών προσώπων των 
ποσών του καθαρού εισοδήματος μισθωτών υπηρεσιών 
και του αναλογούντος και παρακρατηθέντος φόρου επί 
αυτών, καθώς και των λοιπών διαθέσιμων στοιχείων 
του υποχρέου, της συζύγου του και των προσώπων 
που τους βαρύνουν. 

Οι διατάξεις του προηγούμενου εδαφίου ισχύουν για 
δηλώσεις φορολογίας εισοδήματος οικονομικού έτους 
2006 και μετά.» 

Άρθρο 7 

1. Η προκύπτουσα, κατ’ εφαρμογή των διατάξεων των 
παραγράφων 1, 2 και 3 του άρθρου 9 του ν. 2992/2002 
(ΦΕΚ 54 Α'), ωφέλεια φόρου εισοδήματος για τις ανώ¬ 
νυμες εταιρείες που προέρχονται από συγχώνευση ή 
απορροφούν άλλες εταιρείες, κατανέμεται ισόποσα σε 
τρεις συνεχόμενες διαχειριστικές περιόδους, αρχής γε- 
νομένης από τη διαχειριστική χρήση εντός της οποίας 
ολοκληρώθηκε ο μετασχηματισμός. 

2. Οι διατάξεις της προηγούμενης παραγράφου κατα¬ 
λαμβάνουν συγχωνεύσεις ή απορροφήσεις που ολοκλη¬ 
ρώνονται εντός του έτους 2005, καθώς και όσες έχουν 
ολοκληρωθεί εντός της διαχειριστικής περιόδου 2004. 
Στη δεύτερη περίπτωση η κατανομή της ωφέλειας του 
φόρου εισοδήματος, που προκύπτει από την εφαρμο¬ 
γή των ως άνω διατάξεων του ν. 2992/2002 γίνεται σε 
τρεις συνεχόμενες διαχειριστικές περιόδους, για την 
επόμενη, μετά την ολοκλήρωση του μετασχηματισμού, 
διαχειριστική περίοδο. 

Άρθρο 8 

Οι διατάξεις του άρθρου 17 του ν. 2819/2000 (ΦΕΚ 
84 Α') καταλαμβάνουν και τους τόκους από ομόλογα 
του Ελληνικού Δημοσίου, οι οποίοι καταβάλλονται από 
την 1η Ιανουάριου 2005 μέχρι και την 31η Δεκεμβρίου 
2006. 

Άρθρο 9 

Οφειλές από δάνεια με την εγγύηση του Ελληνικού 
Δημοσίου βιοτεχνικών επιχειρήσεων γουνοποιίας και 
ε-κτροφής γουνοφόρων ζώων, εγκατεστημένων στους 
Νομούς Καστοριάς, Φλώρινας, Κοζάνης και Γρεβενών, 
που είχαν υπαχθεί στη ρύθμιση της παραγράφου 4 του 
άρθρου 12 του ν. 3052/2002 (ΦΕΚ 221 Α'), η οποία αναβί¬ 
ωσε με τις διατάξεις της παραγράφου 3 του άρθρου 17 
του ν. 3259/2004 (ΦΕΚ 149 Α'), μπορούν να εξοφληθούν 
μέχρι 31.12.2006, με όλα τα ευεργετήματα που είχαν 
παραχωρηθεί από τις αρχικές διατάξεις. 

Οφειλές της ως άνω κατηγορίας που καλύπτονται 
από τις προϋποθέσεις της παραγράφου 4 του άρθρου 
12 του ν. 3052/2002 και δεν είχαν υπαχθεί στη ρύθμιση, 
μπορεί να εξοφληθούν μέχρι 31.12.2006, με όλα τα ευ¬ 
εργετήματα που είχαν παραχωρηθεί από τις αρχικές 
διατάξεις. 

Για την αναβίωση της ρύθμισης ή την υπαγωγή στη 
ρύθμιση για πρώτη φορά, απαιτείται η υποβολή σχετικής 
δήλωσης στην αρμόδια Δ.Ο.Υ.. 

Το ποσόν που υπολείπεται καταβάλλεται σε ισόποσες 
μηνιαίες δόσεις. Η πρώτη καταβάλλεται με την υποβολή 
της αίτησης. 

Άρθρο 10 

1. Στο πρώτο εδάφιο της περίπτωσης δ' της παρα¬ 
γράφου 1 του άρθρου 8 του Κώδικα Φορολογίας Εισο¬ 
δήματος (ν. 2238/1994, ΦΕΚ 151 Α') μετά τις λέξεις «την 
Ιερά Μονή Σινά,» προστίθενται οι λέξεις «την Ορθόδοξη 
Εκκλησία της Αλβανίας,». 

2. Στο δωδέκατο εδάφιο της υποπερίπτωσης γγ' της 
περίπτωσης α' της παραγράφου 1 του άρθρου 31 του 
Κώδικα Φορολογίας Εισοδήματος (ν. 2238/1994) μετά 
τις λέξεις «την Ιερά Μονή Σινά,» προστίθενται οι λέξεις 
«την Ορθόδοξη Εκκλησία της Αλβανίας,». 

3. Οι διατάξεις των παραγράφων 1 και 2 του άρθρου 
αυτού ισχύουν για δαπάνες που πραγματοποιούνται 
από 1.1.2006 και μετά. 

Αρθρο 11 

Στο πρώτο εδάφιο της περίπτωσης α' της παραγρά¬ 
φου 1 του άρθρου 25 του Κώδικα Φορολογίας Κληρονο¬ 
μιών, Δωρεών και Γονικών Παροχών, ο οποίος κυρώθηκε 
με το ν. 2961/2001 (ΦΕΚ 266 Α'), μετά τις λέξεις «η Ιερά 
Μονή του Όρους Σινά,» προστίθενται οι λέξεις «η Ορθό¬ 
δοξη Εκκλησία της Αλβανίας». Η διάταξη του παρόντος 
άρθρου ισχύει από 1.1.2004. 

ΚΕΦΑΛΑΙΟ Γ' 

ΛΟΙΠΕΣ ΔΙΑΤΑΞΕΙΣ 

Αρθρο 12 

Αύξηση οργανικών θέσεων Λειτουργών του 
Νομικού Συμβουλίου του Κράτους 

1. Η παράγραφος 2 του άρθρου 27 του ν. 3086/2002 
«Οργανισμός του Νομικού Συμβουλίου του Κράτους και 
κατάσταση των Λειτουργών και των Υπαλλήλων του» 
(ΦΕΚ 324 Α') αντικαθίσταται ως εξής: 

«2. Ο αριθμός των οργανικών θέσεων των Λειτουργών 
του Νομικού Συμβουλίου του Κράτους αυξάνεται ως 
εξής: α) Των Αντιπροέδρων κατά δύο (2) και ορίζεται 
συνολικά σε οκτώ (8), β) των Νομικών Συμβούλων κατά 


τέσσερις (4) και ορίζεται συνολικά σε πενήντα τέσσερις 
(54), γ) των Παρέδρων κατά οκτώ (8) και ορίζεται συνο¬ 
λικά σε εκατόν δεκαοκτώ (118) και δ) των Δικαστικών 
Αντιπροσώπων κατά δεκαέξι (16) και ορίζεται συνολικά 
σε διακόσιες δεκαεπτά (217).» 

2. Στο ίδιο άρθρο 27 του ν. 3086/2002 προστίθεται 
παράγραφος 3, ως εξής: 

«3. Για την αύξηση των οργανικών θέσεων των Λει¬ 
τουργών του Νομικού Συμβουλίου του Κράτους απαι¬ 
τείται εισήγηση του Προέδρου του Ν.Σ.Κ. προς τον 
Υπουργό Οικονομίας και Οικονομικών.» 

Αρθρο 13 

Σύσταση Γ ενικής Γ ραμματείας Φορολογικών 
και Τελωνειακών Θεμάτων 

1. Στο Υπουργείο Οικονομίας και Οικονομικών συνιστά- 
ται Γ ενική Γ ραμματεία Φορολογικών και Τ ελωνειακών 
Θεμάτων, ως και θέση μετακλητού Γενικού Γραμμα¬ 
τέα με βαθμό Ιο της κατηγορίας Ειδικών Θέσεων, ο 
οποίος προΐσταται αυτής, καταργουμένης συγχρόνως 
της αντίστοιχης θέσης του Γ ενικού Γ ραμματέα (τομέα 
Οικονομικών). 

2. Η Γενική Γραμματεία Φορολογικών και Τελωνει¬ 
ακών Θεμάτων συγκροτείται από όλες τις οργανικές 
μονάδες και τις Ειδικές Αποκεντρωμένες Υπηρεσίες, 
που υπάγονται στις παρακάτω Γ ενικές Διευθύνσεις και 
Υπηρεσίες: 

α. Γ ραφείο Γ ενικού Γ ραμματέα 
β. Γ ενική Διεύθυνση Φορολογίας 
γ. Γ ενική Διεύθυνση Φορολογικών Ελέγχων 
δ. Γενική Διεύθυνση Τελωνείων και Ειδικών Φόρων 
Κατανάλωσης 

ε. Γ ενική Διεύθυνση Δημόσιας Περιουσίας και Εθνικών 
Κληροδοτημάτων 

στ. Γ ενική Διεύθυνση Γ ενικού Χημείου του Κράτους 
ζ. Γ ενική Διεύθυνση Οικονομικής Επιθεώρησης 
η. Γ ενική Διεύθυνση Διοικητικής Υποστήριξης 
θ. Διεύθυνση Διεθνών Οικονομικών Σχέσεων. 

Ο Υφυπουργός, στον οποίο ανατίθενται κατά το άρ¬ 
θρο 41 παρ. 5 του π.δ. 63/2005 (ΦΕΚ 98 Α') αρμοδιότητες 
που ανήκουν σε Γ ενικές Διευθύνσεις και Υπηρεσίες των 
προηγούμενων εδαφίων, ορίζει με απόφασή του την 
αρμόδια Γ ενική Γ ραμματεία μεταξύ των εποπτευομένων 
από τον ίδιο. 

Άρθρο 14 

Θέματα Υπηρεσιών του Υπουργείου 
Οικονομίας και Οικονομικών 

1. Το πρώτο εδάφιο της παραγράφου 1 του άρθρου 3 
του ν. 2392/1996 (ΦΕΚ 60 Α') αντικαθίσταται ως εξής: 

«1. Οι ιδιώτες, οι ενώσεις ιδιωτών και τα νομικά πρόσω¬ 
πα ιδιωτικού δικαίου έχουν την υποχρέωση να παρέχουν 
έγκαιρα και με ακρίβεια, προφορικά ή γραπτά, κάθε 
πληροφορία η οποία ζητείται από τη Γ ενική Γ ραμματεία 
της Εθνικής Στατιστικής Υπηρεσίας της Ελλάδος και 
ανάγεται στην αρμοδιότητά της.» 

2. Το πρώτο εδάφιο της παραγράφου 5 του άρθρου 9 
του ν. 2392/1996 (ΦΕΚ 60 Α') αντικαθίσταται ως εξής: 

«Με απόφαση του Υπουργού Οικονομίας και Οικο¬ 
νομικών, η οποία δημοσιεύεται στην Εφημερίδα της 
Κυβερνήσεως, καθορίζεται κάθε φορά ο ελάχιστος και 
ο μέγιστος αριθμός των ιδιωτών συνεργατών, οι οποίοι 
θα χρησιμοποιηθούν, πέρα από τους υπαλλήλους της 

προηγούμενης παραγράφου του παρόντος άρθρου, για 
τη συλλογή στατιστικών στοιχείων για την εκτέλεση 
κάθε απογραφής, μεσοαπογραφής και στατιστικής 
έρευνας ή εργασίας.» 

3. Η παράγραφος 1 του άρθρου 10 του ν. 2392/1996 
(ΦΕΚ 60 Α') αντικαθίσταται ως εξής: 

«1. Στους εμπειρογνώμονες, στους ιδιώτες-συνεργά- 
τες, υπεργολάβους, καθώς και στο προσωπικό των δη¬ 
μοσίων υπηρεσιών, Ν.Π.Δ.Δ., Δημοσίων Επιχειρήσεων και 
Οργανισμών και Οργανισμών Τοπικής Αυτοδιοίκησης α' 
και β' βαθμού, που προσφέρει τις υπηρεσίες του, εκτός 
του κανονικού και του συνήθους υπερωριακού ωραρίου, 
στη Γενική Γραμματεία Ε.Σ.Υ.Ε. για τη διενέργεια απο- 
γραφών, μεσοαπογραφών και στατιστικών ερευνών ή 
εργασιών, οι οποίες εκτελούνται με χρηματοδότηση και 
για λογαριασμό της Ευρωπάίκής'Ενωσης, καταβάλλεται 
ειδική αποζημίωση. 

Σε οποιαδήποτε περίπτωση η χρησιμοποίηση εμπει¬ 
ρογνωμόνων, ιδιωτών - συνεργατών και υπεργολάβων 
για εκτέλεση των παραπάνω εργασιών δεν θεωρείται 
ότι υποκρύπτει σχέση εξαρτημένης εργασίας.» 

4. Το πρώτο εδάφιο της παραγράφου 12 του άρθρου 21 
του ν. 3144/2003 (ΦΕΚ 111 Α'), όπως ισχύει, έχει εφαρμογή 
για την Κεντρική Υπηρεσία του Υπουργείου Οικονομίας 
και Οικονομικών, όπως ορίζεται στο π.δ. 178/2000 (ΦΕΚ 
165 Α'), στην οποία περιλαμβάνεται και η Γ ενική Γ ραμμα¬ 
τεία της Εθνικής Στατιστικής Υπηρεσίας της Ελλάδος. 

Αρθρο 15 

Ρυθμίσεις για την Επιτροπή Εποπτείας 
Ιδιωτικής Ασφάλισης 

1. Το στοιχείο στ' της παρ. 1 του άρθρου 5 του 
ν. 3229/2004 (ΦΕΚ 38 Α'/10.2.2004) τροποποιείται ως 
εξής: 

«στ) έναν εκπρόσωπο των διαμεσολαβούντων προ¬ 
σώπων στις ασφαλίσεις, που ορίζεται από τους φορείς 
τους.» 

2. Το δεύτερο εδάφιο της παρ. 1 του άρθρου 5 του 
ν. 3229/2004 (ΦΕΚ 38 Α'/10.2.2004) τροποποιείται ως 

εξής: 

«Τα υπό α' και δ' μέλη επιλέγονται από τον Υπουργό 
Οικονομίας και Οικονομικών.» 

Άρθρο 16 

Ρυθμίσεις για την Επιτροπή Λογιστικής 
Τυποποίησης και Ελέγχων 

1. Στο άρθρο 1 του ν. 3148/2003 (ΦΕΚ 136 Α') προστί¬ 
θεται παράγραφος 11 που έχει ως εξής: 

«11. Οι διατάξεις των περιπτώσεων δ', στ', ζ' και η' της 
παρ. 1 του άρθρου 6, της παρ. 2 του άρθρου 9 και του 
άρθρου 11 του ν. 3229/2004 (ΦΕΚ 38 Α') έχουν ανάλογη 
εφαρμογή και στην Επιτροπή Λογιστικής Τυποποίησης 
και Ελέγχων (Ε.Λ.Τ.Ε.). Όπου στις διατάξεις αυτές ανα- 
φέρεται Γ ενικός Διευθυντής, για την Ε.Λ.Τ.Ε. νοείται το 
Διοικητικό Συμβούλιο.» 

2. Η περίπτωση β' της παρ. 1 του άρθρου 5 του 
ν. 3148/2003 αντικαθίσταται ως εξής: 

« β) ένα εν ενεργεία ή σε σύνταξη μέλος του δικαστι¬ 
κού σώματος ή ένα εν ενεργεία ή σε σύνταξη μέλος του 
Νομικού Συμβουλίου του Κράτους ή έναν εν ενεργεία 
ή σε σύνταξη δικηγόρο, που ορίζεται μαζί με τον ανα¬ 
πληρωτή του από το Δ.Σ. της Ε.Λ.Τ.Ε.». 


3. Το τελευταίο εδάφιο της παρ. 3 του άρθρου 5 του 
ν. 3148/2003, όπως αυτό προστέθηκε με την παρ. 5 του 
άρθρου 18 του ν. 3301/2004 (ΦΕΚ 263 Α'), αντικαθίσταται 
ως εξής: 

«Η άρνηση επιλεγμένου Ορκωτού Ελεγκτή Λογιστή ή 
επιχείρησης Ορκωτών Ελεγκτών Λογιστών να διενεργή¬ 
σουν ποιοτικό έλεγχο μέσα σε εύλογη προθεσμία, που 
τίθεται από το Δ.Σ. της Ε.Λ.Τ.Ε. μετά από εισήγηση του 
Σ.Π.Ε., ή και να υποβληθούν σε τέτοιο έλεγχο, συνιστά 
πειθαρχικό παράπτωμα για το οποίο επιβάλλονται οι 
κυρώσεις που προβλέπονται από τις παραγράφους 3 
και 4 του άρθρου 6 του παρόντος νόμου.» 

4. Η περίπτωση α' της παρ. 1 του άρθρου 6 του 
ν. 3148/2003 αντικαθίσταται ως εξής: 

« α) ένα εν ενεργεία ή σε σύνταξη μέλος του δικαστι¬ 
κού σώματος ή ένα εν ενεργεία ή σε σύνταξη μέλος του 
Νομικού Συμβουλίου του Κράτους ή έναν εν ενεργεία ή 
σε σύνταξη δικηγόρο που ορίζεται μαζί με τον αναπλη¬ 
ρωτή του από το Δ.Σ. της Ε.Λ.Τ.Ε.». 

5. Οι παράγραφοι 1 και 2 του άρθρου 22 του 
π.δ. 226/1992 (ΦΕΚ 120 Α'), όπως ισχύει, αντικαθίστανται 
ως εξής: 

«1. Ο Ορκωτός Ελεγκτής Λογιστής που επιθυμεί να 
διακόψει προσωρινά την άσκηση του επαγγέλματος 
του υποχρεούται να ενημερώσει γραπτώς το Εποπτικό 
Συμβούλιο το οποίο μεριμνά για την άμεση εγγραφή του 
σε ειδικό μητρώο Ορκωτών Ελεγκτών Λογιστών σε ανα¬ 
στολή. Κατά τη διάρκεια της αναστολής άσκησης του 
ελεγκτικού επαγγέλματος, ο ευρισκόμενος σε αναστολή 
Ορκωτός Ελεγκτής Λογιστής μπορεί να χρησιμοποιεί 
τον επαγγελματικό του τίτλο με σαφή ένδειξη ότι τελεί 
σε αναστολή. 

2. Κατά τη διάρκεια της αναστολής δεν ισχύουν τα 
ασυμβίβαστα καθήκοντα για την άσκηση του ελεγκτι¬ 
κού επαγγέλματος. Ο Ορκωτός Ελεγκτής Λογιστής που 
επανέρχεται στην ενεργό άσκηση του επαγγέλματος 
μετά τη λήξη του χρόνου της αναστολής δεν μπορεί να 
ορισθεί ως Ορκωτός Ελεγκτής Λογιστής σε επιχείρηση 
ή οργανισμό στον οποίο προσέφερε με οποιονδήποτε 
τρόπο τις υπηρεσίες του κατά τη διάρκεια της ανα¬ 
στολής.» 

Άρθρο 17 

Ρυθμίσεις για το Οικονομικό Επιμελητήριο 
της Ελλάδος 

1. Οι περιπτώσεις β', γ' και δ' της παρ. 2 του άρθρου 
1 του ν. 2515/1997 (ΦΕΚ 154 Α') αντικαθίστανται ως ακο¬ 
λούθως: 

«β. Άδεια ασκήσεως επαγγέλματος Λογιστή Φοροτε¬ 
χνικού Γ' τάξεως χορηγείται από το Οικονομικό Επιμε¬ 
λητήριο της Ελλάδος στα μέλη του Ο.Ε.Ε., που έχουν 
άδεια ασκήσεως οικονομολογικού επαγγέλματος, στους 
πτυχιούχους του Τμήματος Λογιστικής της Σχολής Δι¬ 
οίκησης και Οικονομίας των Τεχνολογικών Εκπαιδευτι¬ 
κών Ιδρυμάτων και στους πτυχιούχους των Τμημάτων 
Εμπορίας και Διαφήμισης, Διοίκησης Επιχειρήσεων και 
Τουριστικών Επιχειρήσεων της Σχολής Διοίκησης και 
Οικονομίας των Τ.Ε.Ι., που ασκούν επί τετραετία από τη 
λήψη του πτυχίου τους το επάγγελμα του Λογιστή. 

γ. Άδεια ασκήσεως επαγγέλματος Λογιστή Φοροτε¬ 
χνικού Β' τάξεως χορηγείται από το Οικονομικό Επιμε¬ 
λητήριο της Ελλάδος στα μέλη του Ο.Ε.Ε., που έχουν 
άδεια ασκήσεως οικονομολογικού επαγγέλματος μετά 

από διετή άσκηση του επαγγέλματος Λογιστή Φορο¬ 
τεχνικού Γ' τάξεως, στους πτυχιούχους του Τμήματος 
Λογιστικής της Σχολής Διοίκησης και Οικονομίας των 
Τ.Ε.Ι. μετά από τετραετή άσκηση του επαγγέλματος 
Λογιστή Φοροτεχνικού Γ' τάξεως και στους πτυχιούχους 
των Τμημάτων Εμπορίας και Διαφήμισης, Διοίκησης Επι¬ 
χειρήσεων και Τουριστικών Επιχειρήσεων της Σχολής 
Διοίκησης και Οικονομίας των Τ.Ε.Ι. μετά από τριετή 
άσκηση του επαγγέλματος Λογιστή Φοροτεχνικού Γ' 
τάξεως. 

δ. Άδεια ασκήσεως του επαγγέλματος Λογιστή Φο¬ 
ροτεχνικού Α' τάξεως χορηγείται στα μέλη του Ο.Ε.Ε., 
που έχουν άδεια ασκήσεως οικονομολογικού επαγγέλ¬ 
ματος και ασκούν επί τριετία το επάγγελμα του Λογιστή 
Φοροτεχνικού Β' τάξεως και στους πτυχιούχους του 
Τμήματος Λογιστικής της Σχολής Διοίκησης και Οικο¬ 
νομίας των Τεχνολογικών Εκπαιδευτικών Ιδρυμάτων 
που ασκούν επί τετραετία το επάγγελμα του Λογιστή 
Φοροτεχνικού Β' τάξεως.» 

2. Μετά την περίπτωση δ' της παρ. 2 του άρθρου 1 του 
ν. 2515/1997 προστίθεται περίπτωση ε' ως εξής: 

«ε. Για τους κατόχους αναγνωρισμένου μεταπτυχια¬ 
κού τίτλου στη Λογιστική-Ελεγκτική, Εσωτερικό'Ελεγχο, 
Κοστολόγηση και Διοίκηση Επιχειρήσεων, ο απαι- τού- 
μενος χρόνος άσκησης του επαγγέλματος Λογιστή Φο¬ 
ροτεχνικού για την απόκτηση άδειας ανώτερης τάξης 
μειώνεται για χρόνο ίσο προς τη διάρκεια σπουδών για 
την απόκτηση του μεταπτυχιακού τίτλου.» 

3. Η περίπτωση ε' της παρ. 2 του άρθρου 1 του 
ν. 2515/1997 αναριθμείται σε στ' και αντικαθίσταται ως 
εξής: 

«στ. Η άδεια άσκησης επαγγέλματος ανωτέρας τά¬ 
ξεως πέραν των ετών υπηρεσίας θα αποκτάται μετά 
από πιστοποίηση παρακολούθησης επιμορφωτικών 
σεμιναρίων σε λογιστικά και φορολογικά θέματα και 
αξιολόγησης των υποψηφίων κατά τη διάρκεια παρα¬ 
κολούθησης αυτών. 

Τα επιμορφωτικά σεμινάρια θα διενεργούνται τουλά¬ 
χιστον μία φορά κάθε έτος από το Οικονομικό Επιμε¬ 
λητήριο της Ελλάδος ή από το Ινστιτούτο Εκπαίδευσης 
και Επιμόρφωσης των Μελών του, που θα χορηγούν και 
το σχετικό πιστοποιητικό παρακολούθησης και αξιο¬ 
λόγησης. 

Οι πάσης φύσεως δαπάνες για τη διενέργεια των επι¬ 
μορφωτικών σεμιναρίων βαρύνουν τον προϋπολογισμό 
του Οικονομικού Επιμελητηρίου της Ελλάδος.» 

4. Η περίπτωση στ' της παρ. 2 του άρθρου 1 του 
ν. 2515/1997 αναριθμείται σε ζ'. 

5. Η παρ. 4 του άρθρου 4 του π.δ. 340/1998 (ΦΕΚ 228 
Α') αντικαθίσταται ως εξής: 

«4. Στην περίπτωση αίτησης για τη χορήγηση άδειας 
ανωτέρας τάξεως, υποβάλλεται από τον ενδιαφερόμενο 
επικυρωμένο αντίγραφο του προβλεπόμενου από την 
περίπτωση στ' της παραγράφου 2 του άρθρου 1 του 
ν. 2515/1997, όπως ισχύει, πιστοποιητικού παρακολού¬ 
θησης επιμορφωτικών σεμιναρίων και αξιολόγησης του 
υποψηφίου.» 

6. Στην παράγραφο 7 του άρθρου 4 του π.δ. 340/1998 
προστίθεται δεύτερο εδάφιο ως εξής: 

«Η εν λόγω άδεια είναι σε ισχύ εφόσον έχει ανανεωθεί 
το δελτίο επαγγελματικής ταυτότητας κατά τα οριζό¬ 
μενα στην προηγούμενη παράγραφο.» 


7. Στις παραγράφους 1, 2 και 3 του άρθρου 5 του 
π.δ. 340/1998, αντί των φράσεων «επιτυχή εξέταση στα 
μαθήματα της ενότητας Α' του άρθρου 10 του παρό¬ 
ντος», «επιτυχή εξέταση στα μαθήματα της ενότητας 
Β' του άρθρου 10 του παρόντος», «επιτυχή εξέταση στα 
μαθήματα της ενότητας Γ' του άρθρου 10 του παρό¬ 
ντος» αντίστοιχα, τίθεται η φράση «παρακολούθηση των 
προβλεπόμενων στην περίπτωση στ' της παραγράφου 
2 του άρθρου 1 του ν. 2515/1997, όπως ισχύει, επιμορ¬ 
φωτικών σεμιναρίων και αξιολόγηση κατά τη διάρκεια 
παρακολούθησης αυτών». 

8. Το άρθρο 6 του π.δ. 340/1998 αντικαθίσταται ως 
εξής: 

«Αρθρο 6 

Επιμορφωτικά Σεμινάρια 

Τα επιμορφωτικά σεμινάρια διενεργούνται τουλά¬ 
χιστον μία φορά κάθε έτος με απόφαση της Κ.Δ. του 
Ο.Ε.Ε., η οποία ορίζει τους εισηγητές, το ύψος της απο¬ 
ζημίωσής τους, τη θεματολογία των σεμιναρίων, τον 
τρόπο αξιολόγησης των υποψηφίων, την ημέρα έναρξης 
των σεμιναρίων, τη διάρκειά τους, τον τόπο διεξαγωγής 
τους, την προθεσμία υποβολής αιτήσεων συμμετοχής, 
τα δικαιολογητικά, καθώς και κάθε αναγκαία λεπτομέ¬ 
ρεια. Η σχετική ανακοίνωση δημοσιεύεται σε δύο (2) 
ημερήσιες πολιτικές και μία (1) ημερήσια οικονομική 
εφημερίδα πανελλήνιας κυκλοφορίας και τοιχοκολλάται 
στην Κεντρική Υπηρεσία και στα κατά τόπους γραφεία 
των εδρών των Π.Τ. του Ο.Ε.Ε.. 

Η τελευταία δημοσίευση γίνεται τουλάχιστον τριάντα 
(30) ημέρες πριν από την οριζόμενη ημερομηνία έναρξης 
των σεμιναρίων.» 

9. Το άρθρο 8 του π.δ. 340/1998 αναριθμείται σε άρθρο 
7 και αντικαθίσταται ως εξής: 

«Αρθρο 7 

Υποβολή αιτήσεων 

Οι ενδιαφερόμενοι να μετάσχουν στα επιμορφωτι¬ 
κά σεμινάρια υποβάλλουν αίτηση στη Γραμματεία του 
Ο.Ε.Ε. δεκαπέντε (15) τουλάχιστον πλήρεις ημέρες πριν 
την έναρξη των σεμιναρίων. Στην αίτηση επισυνάπτο¬ 
νται: α) αντίγραφο της άδειας την οποία κατέχουν, 
β) τα σχετικά έγγραφα, όπως στο άρθρο 20 του πα¬ 
ρόντος ορίζεται, με τα οποία αποδεικνύεται η άσκηση 
του επαγγέλματος και γ) εξουσιοδότηση προς το Ο.Ε.Ε. 
για την υπ’ αυτού αυτεπάγγελτη αναζήτηση αντιγράφου 
ποινικού μητρώου γενικής χρήσης περί μη καταδίκης 
επί των αναφερομένων στο άρθρο 19 του παρόντος 
αδικημάτων.» 

10. Το άρθρο 9 του π.δ. 340/1998 αναριθμείται σε άρ¬ 
θρο 8 και αντικαθίσταται ως εξής: 

«Αρθρο 8 

Επιτροπή Σεμιναρίων 

1. Με απόφαση της Κ.Δ. του Ο.Ε.Ε. ορίζεται τριμελής 
επιτροπή αποτελούμενη από μέλη του Ο.Ε.Ε., τα οποία 
είναι κάτοχοι άδειας ασκήσεως επαγγέλματος λογιστή 
φοροτεχνικού Α' τάξεως. Γραμματείς της Επιτροπής 
ορίζονται δύο μόνιμοι υπάλληλοι του Ο.Ε.Ε.. 

2. Η Επιτροπή των σεμιναρίων συνέρχεται μέσα 
σε τρεις (3) ημέρες από τη λήξη της προθεσμίας του 
προηγούμενου άρθρου και αφού ελέγξει τις αιτήσεις 
συμμετοχής και τα δικαιολογητικά καταρτίζει πίνακα, 
στον οποίο καταχωρούνται με αλφαβητική σειρά οι υπο- 

ψήφιοι που έχουν τις προϋποθέσεις να μετάσχουν στα 
επιμορφωτικά σεμινάρια. Οι υπόλοιποι αποκλείονται 
με ειδικώς αιτιολογημένη απόφαση της Επιτροπής. Ο 
παραπάνω πίνακας, καθώς και ο πίνακας των αποκλει¬ 
σμένων από τα επιμορφωτικά σεμινάρια, τοιχοκολλάται 
στην Κεντρική Υπηρεσία και στα κατά τόπους γραφεία 
των εδρών των Π.Τ. του Ο.Ε.Ε.. 

3. Οι εισηγητές των σεμιναρίων υποβάλλουν στην Επι¬ 
τροπή της προηγούμενης παραγράφου τις αξιολογήσεις 
των συμμετασχόντων προκειμένου αυτή να καταρτίσει 
πίνακα παρακολούθησης και αξιολόγησης. 

4. Στα μέλη της Επιτροπής σεμιναρίων και στους 
Γραμματείς χορηγείται αποζημίωση, το ύψος της οποίας 
καθορίζεται με απόφαση του Υπουργού Οικονομίας και 
Οικονομικών μετά από γνώμη της Κ.Δ. του Ο.Ε.Ε..» 

11. Τα άρθρα 7,10,11,12 και 13 του π.δ. 340/1998 καταρ- 
γούνται και τα άρθρα 14,15,16,17,18,19, 20 και 21 ανα- 
ριθμούνται σε 9,10,11,12,13,14,15 και 16, αντίστοιχα. 

12. Η παρ. 8 του άρθρου 9 του ν. 1100/1980 (ΦΕΚ 295 
Α'), όπως αυτή προστέθηκε με την παρ. 4 του άρθρου 8 
του ν.1479/1984 (ΦΕΚ 145 Α'), αντικαθίσταται ως εξής: 

«8. Τα μέλη της Κεντρικής Διοίκησης του Ο.Ε.Ε., εφό¬ 
σον είναι υπάλληλοι του δημόσιου τομέα, όπως αυτός 
οριοθετήθηκε με το ν. 1256/1982 (ΦΕΚ 65 Α'), δικαιούνται 
άδειας απουσίας από την υπηρεσία τους χωρίς περι¬ 
κοπή αποδοχών, μέχρι έξι (6) ημέρες το μήνα, για να 
εκπληρώσουν τα καθήκοντα που απορρέουν από την 
ιδιότητά τους. 

Ο Πρόεδρος του Ο.Ε.Ε., εφόσον είναι υπάλληλος του 
δημόσιου τομέα, πλην των μελών Δ.Ε.Π. των Α.Ε.Ι., δύνα- 
ται να πάρει άδεια απουσίας από την υπηρεσία του για 
όσο χρονικό διάστημα διαρκεί η θητεία του ή κατόπιν 
δηλώσεώς του να παραμείνει στην υπηρεσία του ασκώ¬ 
ντας παράλληλα τα καθήκοντά του. Σε κάθε περίπτωση, 
διατηρεί όλα τα δικαιώματα που απορρέουν από την 
υπαλληλική του ιδιότητα, εκτός από το δικαίωμα να 
λαμβάνει μισθό από την υπηρεσία του.» 

Άρθρο 18 

Ρυθμίσεις για το Ταμείο Παρακαταθηκών και Δανείων 

1. Απαλλάσσονται από τα τέλη χαρτοσήμου που προ- 
βλέπονται από τις ισχύουσες διατάξεις του Κώδικα τε¬ 
λών χαρτοσήμου και ειδικών νόμων οι συμβάσεις δανεί¬ 
ων που χορηγούνται από το Ταμείο Παρακαταθηκών και 
Δανείων, οι απορρέοντες από αυτές τόκοι, καθώς και τα 
παρεπόμενα των αρχικών συμβάσεων σύμφωνα. 

2. Τα απαιτούμενα δικαιολογητικά και κάθε άλλη ανα¬ 
γκαία λεπτομέρεια για τις πόσης φύσεως συναλλαγές 
με το Ταμείο Παρακαταθηκών και Δανείων καθορίζονται 
με απόφαση του Υπουργού Οικονομίας και Οικονομι¬ 
κών, ύστερα από γνώμη του Διοικητικού Συμβουλίου 
του Ταμείου και σύμφωνα με τις εκάστοτε ισχύουσες 
διατάξεις. 

3. Επιτρέπεται η εξόφληση των τίτλων πληρωμής 
του Ταμείου Παρακαταθηκών και Δανείων χωρίς την 
προσκόμιση των απαραίτητων δικαιολογητικών νομι¬ 
μοποίησης του δικαιούχου, εφόσον το αποδοτέο ποσό 
πρόκειται, με αίτηση του δικαιούχου, να μεταφερθεί σε 
πίστωση λογαριασμού του που τηρείται σε Τράπεζα 
που μετέχει στο Γραφείο Συμψηφισμού της Τράπεζας 
της Ελλάδος. 

Με απόφαση του Διοικητικού Συμβουλίου του Ταμείου 
Παρακαταθηκών και Δανείων καθορίζονται οι ειδικότε¬ 


ροι όροι, καθώς και η διαδικασία πληρωμών με τραπε¬ 
ζική μεταφορά. 

Άρθρο 19 

Η παρ. 1 του άρθρου 23 του ν. 1747/1988 (ΦΕΚ 6 Α'), 
με τον οποίο κυρώθηκε το Καταστατικό της ανώνυμης 
εταιρείας με την επωνυμία «Ελληνική Αναπτυξιακή Εται¬ 
ρεία Επενδύσεων Α.Ε.», τροποποιείται ως ακολούθως: 

«1. Τη λύση της εταιρείας ακολουθεί η εκκαθάριση. 
Η διάρκεια της εκκαθάρισης καθορίζεται από τους μετό¬ 
χους κατά το άρθρο 22 παρ. 3 του παρόντος νόμου.» 

Αρθρο 20 

Η απόσβεση των εξόδων πρώτης εγκατάστασης της 
ανώνυμης εταιρείας με την επωνυμία «Ελληνική Αερο¬ 
πορική Βιομηχανία (Ε.Α.Β.) Α.Ε.» της παρ. 31 του άρθρου 
7 του ν. 1160/1981 (ΦΕΚ 147 Α'), τα οποία ανάγονται στη 
χρονική περίοδο από της ιδρύσεως της εταιρείας έως 
και την 31.12.2006, αρχίζει από τον ισολογισμό της χρή¬ 
σης 2007 σύμφωνα με τις διατάξεις περί φορολογίας 
εισοδήματος. 

Άρθρο 21 

Η παρ. 1 του άρθρου 21 του ν. 1920/1939 (ΦΕΚ 346 Α') 
αντικαθίσταται ως εξής: 

«1. Επιτρέπεται η παραχώρηση των αιθουσών του 
Ζαππείου Μεγάρου και των εκτάσεων της Επιτροπής 
Ολυμπίων και Κληροδοτημάτων σε κρατικές υπηρεσίες 
και οργανισμούς, σε αναγνωρισμένα σωματεία και συλ¬ 
λόγους, καθώς και σε ιδιωτικούς φορείς, επιχειρήσεις 
και φυσικά πρόσωπα, για τη διοργάνωση εκθέσεων, 
πολιτιστικών εκδηλώσεων, εκθέσεων προϊόντων της 
ελληνικής παραγωγής, συνεδρίων, εορτών, αγορών και 
άλλων συναφών εκδηλώσεων. 

Με απόφαση του Δ.Σ. της Επιτροπής Ολυμπίων και 
Κληροδοτημάτων, που εγκρίνεται με κοινή απόφαση 
των Υπουργών Οικονομίας και Οικονομικών και Ανά¬ 
πτυξης, καταρτίζεται ο κανονισμός εσωτερικής υπη¬ 
ρεσίας της Ε.Ο.Κ. με τον οποίο προβλέπονται οι όροι 
και οι προϋποθέσεις της παραχώρησης, καθώς και το 
τιμολόγιο κατά κατηγορία οργανωτών και ρυθμίζονται 
οι αναγκαίες λεπτομέρειες για την εφαρμογή των δια¬ 
τάξεων της παραγράφου αυτής.» 

Άρθρο 22 

Στο κοινωφελές ίδρυμα με την επωνυμία «Ριζάρειος 
Εκκλησιαστική Σχολή», του οποίου η σύσταση εγκρί- 
θηκε με το υπ’ αριθ. 1624 της 12ης Μάΐου 1841 Βασιλικό 
Διάταγμα και ο Οργανισμός διοίκησης και διαχείρισης 
κυρώθηκε με το από 8 Μαΐου 1958 βασιλικό διάταγμα 
(ΦΕΚ 81 Α'), εφαρμόζονται αναλόγως οι διατάξεις του 
άρθρου 12 του ν. 1610/1986 (ΦΕΚ 89 Α'), με την εξαίρεση 
του εδαφίου β' της παραγράφου 1. Οι διατάξεις του 
παρόντος άρθρου ισχύουν με την επιφύλαξη των δια¬ 
τάξεων της κοινοτικής νομοθεσίας. 

Άρθρο 23 

1. Ο Ειδικός Λογαριασμός «Δικαιώματα Δασολόγων», 
ο οποίος συστάθηκε με την παρ. 2 του άρθρου 8 του 
ν.2342/1995 (ΦΕΚ 208 Α') μετονομάζεται σε Ειδικό Λο¬ 
γαριασμό «Δικαιώματα Γεωτεχνικών». 

Το προϊόν του Λογαριασμού αυτού, ενισχυόμενο κατά 
την επόμενη παράγραφο, διατίθεται στους γεωτεχνι¬ 
κούς (Γεωπόνους ΠΕΙ, Δασολόγους ΠΕ2, Κτηνιάτρους 

ΠΕ3, Ιχθυολόγους ΠΕ4 και Γεωλόγους ΠΕ7) μόνιμους και 
με σχέση εργασίας ιδιωτικού δικαίου αορίστου χρόνου 
υπαλλήλους που υπηρετούν στο Υπουργείο Αγροτικής 
Ανάπτυξης και Τροφίμων, στις Περιφέρειες και στις 
Νομαρχιακές Αυτοδιοικήσεις και είναι δικαιούχοι των 
Ειδικών Λογαριασμών του άρθρου 11 του ν.2332/1995 
(ΦΕΚ 181 Α'), καθώς και της παρ. 1 του άρθρου 8 του 
ν. 2430/1996 (ΦΕΚ 156 Α'), όπως τροποποιήθηκαν με τις 
παραγράφους 16 και 17 αντίστοιχα του άρθρου 19 του 
ν.3208/2003 (ΦΕΚ 303 Α'), για την εντατικοποίηση των 
πάσης φύσεως διενεργούμενων ελέγχων. 

2. Ο Λογαριασμός ενισχύεται αποκλειστικά και μόνο με 
έσοδα ανταποδοτικού χαρακτήρα που καταβάλλονται 
για τη διενέργεια ελέγχων από τους γεωτεχνικούς. Η 
εξειδίκευση της πηγής των εσόδων, το ποσοστό αυτών, 
ο τρόπος είσπραξης και διαχείρισης του προϊόντος του 
Λογαριασμού αυτού και η διανομή του, καθώς και κάθε 
άλλη αναγκαία λεπτομέρεια ρυθμίζονται κάθε φορά με 
απόφαση των Υπουργών Οικονομίας και Οικονομικών 
και Αγροτικής Ανάπτυξης και Τροφίμων. 

Μεταφορά πόρων από άλλους λογαριασμούς του Δη¬ 
μοσίου ή του Κεντρικού Ταμείου Γεωργίας, Κτηνοτρο¬ 
φίας και Δασών (Κ.Τ.Γ.Κ. και Δ.), καθώς και επιχορήγηση 
από τον Κρατικό Προϋπολογισμό απαγορεύονται. 

3. Στην αναπροσαρμογή των προβλεπόμενων παραβο¬ 
λών και τελών ποσοστό των οποίων περιέρχεται στον 
κατά την παράγραφο 1 Λογαριασμό, συμπράττει και ο 
Υπουργός Οικονομίας και Οικονομικών. 

4. Οι δασολόγοι, δικαιούχοι του καταργούμενου με το 
παρόν άρθρο Ειδικού Λογαριασμού «Δικαιώματα Δασο¬ 
λόγων», οι οποίοι δεν εντάσσονται στους δικαιούχους 
του Λογαριασμού «Δικαιώματα Γεωτεχνικών» του πα¬ 
ρόντος άρθρου, εξακολουθούν να είναι δικαιούχοι στην 
κράτηση ποσοστού έξι τοις χιλίοις (6%ο) της παρ. 2 του 
άρθρου 8 του ν.2342/1995, μέχρι τη συνταξιοδότησή τους 
ή την καθ’ οιονδήποτε τρόπο αποχώρησή τους από το 
φορέα στον οποίο εργάζονται. 

5. Τα έσοδα από παράβολα και ανταποδοτικά τέλη, 
ποσοστό των οποίων συνιστά πόρο του κατά την πα¬ 
ράγραφο 1 Λογαριασμού, εφεξής εισπράττονται υπέρ 
του Δημοσίου με διπλότυπα τύπου Β' και αποδίδονται 
στους δικαιούχους φορείς ή Λογαριασμούς κατά λόγο 
δικαιώματος τους. 

Λεπτομέρειες εφαρμογής της παρούσας παραγράφου 
ρυθμίζονται με κοινή απόφαση των Υπουργών Οικο¬ 
νομίας και Οικονομικών και Αγροτικής Ανάπτυξης και 
Τροφίμων. 

Άρθρο 24 


«γ. Οι δαπάνες πρέπει να αφορούν πάγια στοιχεία, 
ενσώματα και άυλα. Λειτουργικές δαπάνες δεν ενισχύ- 
ονται. 

Το ποσοστό ενίσχυσης των άυλων πάγιων στοιχείων 
δεν θα υπερβαίνει για τις μεγάλες επιχειρήσεις το είκο¬ 
σι πέντε τοις εκατό (25%) του κόστους του επενδυτικού 
σχεδίου. 

Τα άυλα πάγια στοιχεία θα πρέπει να αποτελούν απο- 
σβεστέα στοιχεία του ενεργητικού που θα χρησιμοποι¬ 
ούνται αποκλειστικά και μόνο στην ενισχυόμενη επένδυ¬ 
ση και θα αποκτώνται από τρίτους με τους όρους που 
ισχύουν στην αγορά. Οι ενισχύσεις για δαπάνες αμοιβών 
μελετών συμβούλων παρέχονται μόνο στις μικρές και 
μεσαίες επιχειρήσεις, σε ποσοστό που δεν υπερβαίνει 
το οκτώ τοις εκατό (8%) του κόστους του επενδυτικού 
σχεδίου και δεν αφορούν συνήθεις λειτουργικές δαπά¬ 
νες αυτών.» 

β. Η ρύθμιση της παραγράφου αυτής καταλαμβάνει και 
τις αιτήσεις επενδυτικών σχεδίων που έχουν υποβληθεί 
για την υπαγωγή τους στις διατάξεις του ν. 3299/2004 

και μέχρι τη δημοσίευση του παρόντος δεν έχουν 
ολοκληρωθεί οι διαδικασίες υπαγωγής τους. 

2. Οι διατάξεις της παραγράφου 5 του άρθρου 105 
του Κώδικα Φορολογίας Εισοδήματος, που κυρώθηκε 
με το ν. 2238/1994 (ΦΕΚ 151 Α'), εφαρμόζονται ανάλογα 
και στα πιστωτικά ιδρύματα που λειτουργούν με τη μορ¬ 
φή αμιγούς πιστωτικού συνεταιρισμού του ν. 1667/1986 
(ΦΕΚ 196 Α'). 

Οι διατάξεις του προηγούμενου εδαφίου εφαρμό¬ 
ζονται για ισολογισμούς που κλείνουν μετά την 30ή 
Δεκεμβρίου 2005. Επίσης, εφαρμόζονται και για υποθέ¬ 
σεις που εκκρεμούν ενώπιον των φορολογικών αρχών 
και αφορούν ισολογισμούς που κλείνουν μετά την 30ή 
Δεκεμβρίου 1998. 

Αρθρο 26 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 27 Ιουνίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 


Ως δημόσιες επιχειρήσεις ή επιχειρήσεις κοινής ωφέ¬ 
λειας κατά το ν. 1264/1982 που εξαιρούνται της κατα¬ 
βολής αγγελιοσήμου κατά την έννοια της διατάξεως 
της παρ. 1 του άρθρου 2 του ν.δ. 1344/1973 (ΦΕΚ 36 Α') 
νοούνται εκείνες που ανήκουν κατά απόλυτη πλειοψη- 
φία του καταβεβλημένου μετοχικού τους κεφαλαίου 
στο Ελληνικό Δημόσιο. 

Κατά τα λοιπά ισχύουν οι κείμενες διατάξεις περί 
καταβολής αγγελιοσήμου. 


ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 


Σ. ΤΣΙΤΟΥΡΙΔΗΣ Ε. ΜΠΑΣΙΑΚΟΣ 


ΕΠΙΚΡΑΤΕΙΑΣ 

Θ. ΡΟΥΣΟΠΟΥΛΟΣ 


Θεωρήθηκε καί τέθηκε η Μεγάλη Σφραγίδα του 
Κράτους 


Αρθρο 25 

1. α. Η περίπτωση γ' της παραγράφου 5 του άρθρου 3 
του ν. 3299/2004 (ΦΕΚ 261 Α') τροποποιείται ως εξής: 


Αθήνα, 28 Ιουνίου 2006 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετηθΐ: Ι)11ρ://νννννν.βΙ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβΙ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιίΙρ://νννννν.θ1.9Γ - 6-πΐ3ίΙ: ν/θόπΐ35ΐ6Γ@6ΐ.ςΓ 
















